**NASTAVA NA DALJINU - UPUTE**

Učenik treba upaliti računalo ili mobitel (tablet) 15 minuta prije nastave kako bi se izbjeglo kašnjenje na nastavu zbog mogućih nadogradnja sustava.

Učenik se prijavljuje u virtualnu učionicu svojim AAI korisničkim imenom i lozinkom.

Učenik ulazi u virtualnu učionicu predmeta koji ima po rasporedu.

Nastavnik će u virtualnoj učionici staviti poveznicu za uključenje na video-konferenciju. U virtualnu učionicu se povezuje putem Google Meet ili ZOOM videopoziva.

Nakon završetka video-konferencije, učenik odlazi u iduću virtualnu učionicu predmeta koji mu slijedi prema dogovorenom rasporedu sati.

***Važne napomene:***

1. Nije dozvoljeno izbaciti drugog učenika iz videopoziva.

2. Ukoliko se nastava na daljinu održava putem videokonferencije, učenik je dužan prisustvovati videokonferenciji, a na zahtjev predmetnog nastavnika i s uključenom kamerom, u protivnom mu se upisuje izostanak s nastave. U slučaju da učenik nema mogućnost korištenja kamere ( čak ni na mobitelu), roditelj je dužan obavijestiti razrednika i zatražiti od škole na posudbu računalo i kameru.

**PRAVILA PONAŠANJA ZA UČENIKE TIJEKOM NASTAVE NA DALJINU**

Nastava na daljinu za učenike odvija se putem platforme Google Suite for Education.

• Učenici navedenom alatu pristupaju pomoću AAI@EduHr korisničkog imena i lozinke koje im je dodjeljuje škola te učenik ne smije dijeliti svoje korisničko ime i lozinku s drugim učenicima.

• Učenik je dužan svakog nastavnog dana pratiti objave u timu razrednog odjela i aktivno sudjelovati u nastavi prema važećem rasporedu u realnom vremenu. U protivnom mu se upisuje izostanak s nastave.

• Učenici su se dužni uključiti u nastavu na daljinu na vrijeme i bez kašnjenja, prema važećem rasporedu.

• Ukoliko učenik ima tehničkih problema, o tome je dužan obavijestiti razrednicu/razrednika kako bi se u suradnji s administratorom i informatičarem pronašao način otklanjanja poteškoće u što kraćem roku.

• Učenik je dužan poštovati pravila ponašanja dogovorena s predmetnim nastavnikom na svakom nastavnom satu.

• Ukoliko se nastava na daljinu održava putem videokonferencije, učenik je dužan prisustvovati videokonferenciji, u protivnom mu se upisuje izostanak s nastave.

• Učenik se tijekom trajanja videokonferencije treba pridržavati pravila koje je odredio nastavnik.

• Učenici su dužni poštovati rokove predaje zadaća i uradaka o kojima su prethodno informirani.

• Učenik je dužan pristupiti najavljenoj provjeri znanja, u protivnom mu se upisuje izostanak s nastave.

• Zabranjeno je predstavljanje tuđih uradaka ili sadržaja preuzetih s Interneta kao vlastiti uradak.

• Učenik provjeru znanja mora rješavati samostalno. Tijekom provjere učenik ne smije

koristiti pomoć drugih u izvršavanju zadataka u provjeri znanja.

• Učenik se može javiti nastavniku putem privatne poruke u čavrljanje (chat) ako ima problem ili nejasnoću vezano za gradivo ili korištenje virtualne učionice.

• Čavrljanje (chat) između učenika u virtualnoj učionici se koristi samo u svrhe suradnje u nastavi, ne smije sadržavati neprimjerene sadržaje, vrijeđanje i nasilje.

U virtualnom okruženju vrijede ista pravila primjerenog ponašanja kao i u školi. Stoga ćemo se pridržavati Pravilnika o kućnom redu škole, Statuta i Pravilnika o kriterijima za izricanje pedagoških mjera te će se za eventualna neprimjerena ponašanja izreći Pravilnikom predviđene pedagoške mjere.

Stručna služba škole